[Como editar títulos e descricións]
Antes de enviar o seu traballo de tradución ou transcrición,
non se esqueza de editar o título e a descrición da charla.
A xanela de título e descrición atópase
en todas as charlas TED e TEDx e nas leccións de TED-Ed,
na esquina superior esquerda do editor de subtítulos.
Prema na icona do lapis para acceder a esta sección.
Durante a tradución dunha charla TED,
escriba o título,
o nome do orador
e a descrición no seu idioma.
Cando traballe con vídeos TED-Ed,
ademais de traducir o título e a descrición,
lembre que debe conservar a ligazón da lección completa TED-Ed
que acompaña o vídeo.
Lémbrese tamén de traducir as palabras "Lección de" e "Animación de"
ao final da descrición.
Cando traballe nunha charla TEDx,
asegúrese de usar os estándares de formato
do título e da descrición.
O estándar de formato do título inclúe o título da charla,
o nome do orador
e o nome do evento TEDx,
separados por unha barra vertical
e cun espazo diante e detrás.
Se o título ten un formato diferente
modifíqueo para que cumpra ese estándar.
Non engada a data do evento nin ningunha outra información.
Os nomes dos eventos TEDx son termos de marca
e non se traducen
nin se lles agrega un espazo entre "TEDx" e o nome do evento.
Cando transcriba ou traduza charlas TEDx,
manteña a exención de responsabilidade e tradúzaa ao seu idioma.
A exención de responsabilidade pode ir antes ou despois da descrición.
Atopará unha ligazón ás traducións oficiais da exención
máis adiante, na descrición deste vídeo.
A descrición debe incluír un breve resumo da charla.
E tamén a biografía do orador se non é longa de máis.
Se non hai descrición,
faga vostede mesmo/ma un breve resumo da charla.
Lembre que o idioma do título e da descrición
debe coincidir co da charla.
Non use títulos e descricións en inglés
en charlas presentadas noutro idioma.
O texto xenérico que explica que é o programa TEDx
non debe incluírse nin traducirse.
Despois de traducir o título e a descrición,
prema en "Done" na mesma xanela
e despois envíe o seu traballo para ser revisado ou aprobado.
E agora,
felices transcricións e traducións!